அடிநெஞ்சில் நின்றிருந்தாய் மானாய் - காதல் கவிதை

அடிநெஞ்சில் நின்றிருந்தாய் மானாய் -அடியே 
 அத்தனையும் நீமறந்து போனாய். 
 வெடிநெஞ்சில் பட்டவன் போலானேன் -கொடும் 
 வெந்தழலில் நீறாகி போனேன். 
 சில்லென்ற தென்றல்வரும் காலை -நீ 
 சிரிப்புதிர்த்து பள்ளிசெல்லும் வேளை. 
 வள்ளென்று நாய்குரைக்கும் நேரம் -நான் 
 வாழ்ந்திருப்பேன் உன்னினைவின் ஓரம். 
 வேலிக்கு மேலாலெட்டிப் பார்ப்பாய் -என் 
 வேதனையை புன்னகையால் தீர்ப்பாய். 
 கேலிபலர் எனைச் செய்தபோதும்-அடி 
 கேள்கிளியே உன்நினைவே மோதும். 
 காண்பவரை மயங்கவைக்கும் அழகி. 
 காதல்கொண்டு என்னுடன்நீ பழகி 
 நீயின்றி நான்வாழேன் என்றாய்-பின் 
 தீயின்மேல் எனைவீசிக் கொன்றாய் 
 கடற்கரையில் கைகோர்த்து நடந்தோம் 
 கால்நூற்றான்டை கால்நடையில் கடந்தோம் -எம் 
 உடல்கறையை காணாததும் உண்மை-அதை 
 உணர்த்தியதா கணவனுக்குன் பெண்மை.?